pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​กระทรวงเกษตรฯ จัดประชุมคณะอนุกรรมการพัฒนาบุคลากรด้านการวิจัยการเกษตร
วันอังคารที่ 11 กรกฎาคม 2566
​กระทรวงเกษตรฯ จัดประชุมคณะอนุกรรมการพัฒนาบุคลากรด้านการวิจัยการเกษตร
​กระทรวงเกษตรฯ จัดประชุมคณะอนุกรรมการพัฒนาบุคลากรด้านการวิจัยการเกษตร
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 7/2565 ผ่านระบบ Zoom Meeting โดยที่ประชุมได้มีการพิจารณาประเด็นต่าง ๆ ดังนี้ 1) การดําเนินงานสํานักพัฒนาบุคลากรวิจัยที่สําคัญในเดือนมิถุนายน 2566 ได้แก่ การจัดหลักสูตร วกส. การสอบคัดเลือกโครงการทุนปริญญาตรี (Smart Farmer) การติดตามความก้าวหน้านักเรียนทุนระดับ ป.เอก และการหารือความร่วมมือทางวิชาการร่วมกับสาธารณรัฐประชาชนจีนและ 2) การดําเนินโครงการทุนปริญญาตรีเพื่อพัฒนาเกษตรกรรุ่น โดยเป็นการทํางานร่วมกับ 3 สถาบันการศึกษา ได้แก่ มหาวิทยาลัยเกษตรศาสตร์ จํานวน 14 ทุน มหาวิทยาลัยแม่โจ้ จํานวน 23 ทุน และสถาบันเทคโนโลยีพระจอมเกล้าคุณทหารลาดกระบัง วิทยาเขตชุมพรเขตอุดมศักดิ์ จังหวัดชุมพร จํานวน 5 ทุน รวม 42 ทุน ภายใต้ชื่อโครงการ “เพิ่มทักษะการทํางานวิจัยเชิงธุรกิจในภาคเกษตรอย่างยั่งยืน”
รัฐบาลไทย-ข่าวทำเนียบรัฐบาล-​PM participates in MRT Pink Line trial run
วันอังคารที่ 11 กรกฎาคม 2566
11/07/2566
​PM participates in MRT Pink Line trial run
​PM participates in MRT Pink Line trial run
July 10, 2023, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha paid an inspection visit to the MRT Pink Line before its trial run. Accompanying the Prime Minister in this visit were Minister of Interior Gen. Anupong Paojinda, Minister Attached to the Prime Minister Office Thanakorn Wangboonkongchana, and Deputy Minister of Transport Atirat Ratanasate.
The MRT Pink Line (Khae Rai – Min Buri Section) project is under the responsibility of Ministry of Transport’s Mass Rapid Transit Authority of Thailand (MRTA) and is implemented with the PPP Net Cost process. The Pink Line is one of the mass transits planned under the Government’s Mass Rapid Transit Master Plan in Bangkok Metropolitan to systematize transport network in the Greater Bangkok area, and promote safe, convenient, and environmental-friendly transport.
Upon arrival, the Prime Minister listened to the briefing on the MRT Pink Line Project by the MRTA Governor, and inspected the Station’s connecting point with the future Orange Line (Thailand Cultural Center-Min Buri), before participating in the Pink Line trial run, starting from Min Buri Station (PK30) to the Government Complex Station (PK12), and getting off at Lad Pla Khao Station (PK18), which took 30 minutes.
According to the Prime Minister, his inspection visit aims to boost confidence on the Pink Line’s readiness to serve the public. He emphasized that the Pink Line, as part of mass transits under the Government’s Mass Rapid Transit Master Plan, would be a prototype for the development of future rail transit network in the country’s other big cities. Public trial run of the Pink Line will take place around the end of this year, and a full commercial launch is scheduled in June 2024.
The Pink Line, together with the Yellow Line, was approved by the cabinet on March 29, 2016. The Prime Minister closely monitored the construction progress of the 2 MRTA lines, and on October 1, 2020, presided over the handover ceremony of the first sets of monorail trains at Laem Chabang port.
The Pink Line (Khae Rai - Min Buri) will be the 2nd monorail line to be operated in Thailand after the Yellow Line. It is an elevated straddle type monorail transit with 30 stations and the total distance of 34.5km. The Pink Line connects with the Purple line MRT (Bang Yai – Bang sue), and the MRT Orange Line (Taling Chan - Min Buri), and there is a park and ride building at Min Buri station. In 2021, the cabinet also approved the 2-station spur monorail route (Impact, Muang Thong Thani - Si Rat station) for the total distance of 3km.
รัฐบาลไทย-ข่าวทำเนียบรัฐบาล-รองปลัด.กษ.หารือการขยายการผลิตสินค้าเพื่อสนับสนุนสินค้าเกษตรของไทย
วันอังคารที่ 11 กรกฎาคม 2566
รองปลัด.กษ.หารือการขยายการผลิตสินค้าเพื่อสนับสนุนสินค้าเกษตรของไทย
รองปลัด.กษ.หารือการขยายการผลิตสินค้าเพื่อสนับสนุนสินค้าเกษตรของไทย
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ หารือร่วมกับ นายฝาง เจี้ยนจู กรรมการผู้จัดการ บริษัท Yili Group (Thailand) Co., Ltd. และคณะ โดยมี ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ผู้แทนกรมปศุสัตว์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ สําหรับการหารือในวันนี้ฝ่ายจีนได้แนะนําบริษัท Yili Group (Thailand) Co., Ltd. ซึ่งเป็นบริษัทผู้ผลิตผลิตภัณฑ์นมที่ใหญ่ที่สุดของจีน และขณะนี้ได้เข้ามาลงทุนในกิจการผลิตไอศกรีมในประเทศไทย ทั้งนี้ กระทรวงเกษตรและสหกรณ์ได้หยิบยกประเด็นหารือถึงความเป็นไปได้ในการขยายการผลิตสินค้าให้มีความหลากหลายมากขึ้นเพื่อสนับสนุนสินค้าเกษตรของไทยโดยเฉพาะนมและผลไม้โดยหน่วยงานที่เกี่ยวข้องของไทยจะให้การดูแลเรื่องมาตรฐานและความปลอดภัยซึ่งฝ่ายจีนยินดีที่จะพิจารณาขยายการผลิตรวมถึงให้การสนับสนุนกิจกรรมต่าง ๆของกระทรวงเกษตรและสหกรณ์ในอนาคตต่อไป
รัฐบาลไทย-ข่าวทำเนียบรัฐบาล-ขอเชิญชวนประชาชนร่วมลงนามถวายพระพร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เนื่องในโอกาสวันคล้ายวันประสูติ วันที่ ๑๓ กรกฎาคม ๒๕๖๖
วันอังคารที่ 11 กรกฎาคม 2566
ขอเชิญชวนประชาชนร่วมลงนามถวายพระพร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เนื่องในโอกาสวันคล้ายวันประสูติ วันที่ ๑๓ กรกฎาคม ๒๕๖๖
...
สํานักพระราชวัง ขอเชิญชวนประชาชนร่วมลงนามถวายพระพร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เนื่องในโอกาสวันคล้ายวันประสูติ วันที่ ๑๓ กรกฎาคม ๒๕๖๖ ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๑๒ – ๑๔ กรกฎาคม ๒๕๖๖
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับมาตรฐานทาง ถนนสาย บร.5024 จังหวัดบุรีรัมย์ เสร็จสมบูรณ์
วันอังคารที่ 11 กรกฎาคม 2566
กรมทางหลวงชนบท ก่อสร้างและยกระดับมาตรฐานทาง ถนนสาย บร.5024 จังหวัดบุรีรัมย์ เสร็จสมบูรณ์
เสริมสร้างคุณภาพชีวิตที่ดีให้ประชาชนสามารถเดินทางและขนส่งสินค้าได้อย่างมีประสิทธิภาพ สะดวกและปลอดภัยมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการก่อสร้างและยกระดับมาตรฐานทาง ถนนทางหลวงชนบทสาย บร.5024 อําเภอนาโพธิ์ - บ้านหนองบัวลอง อําเภอนาโพธิ์ จังหวัดบุรีรัมย์ เสร็จสมบูรณ์ เพื่อยกระดับการเดินทางของประชาชนให้สามารถสัญจรไป - มา ได้อย่างสะดวกปลอดภัยมากยิ่งขึ้น ถนนสายดังกล่าวเป็นพื้นที่ชุมชนและเส้นทางเชื่อมระหว่างจังหวัดบุรีรัมย์ กับจังหวัดขอนแก่น รวมถึงเป็นเส้นทางที่ประชาชนใช้ในการขนส่งสินค้าทางการเกษตร โดยดําเนินการขยายความกว้างถนนเป็น 4 ช่องจราจร พร้อมระบบระบายน้ํา ติดตั้งไฟฟ้าแสงสว่าง และป้ายอํานวยความปลอดภัย ช่วง กม. ที่ 9+000 - 10+000 ระยะทางดําเนินการ 1.000 กิโลเมตร ใช้งบประมาณในการดําเนินงาน 29.970 ล้านบาท
รัฐบาลไทย-ข่าวทำเนียบรัฐบาล-ครม. เห็นชอบหลักเกณฑ์ส่งเสริมการลงทุนรัฐร่วมเอกชน นำผลงานวิจัยและนวัตกรรมไปใช้ประโยชน์
วันอังคารที่ 11 กรกฎาคม 2566
11/07/2566
ครม. เห็นชอบหลักเกณฑ์ส่งเสริมการลงทุนรัฐร่วมเอกชน นําผลงานวิจัยและนวัตกรรมไปใช้ประโยชน์
ครม. เห็นชอบหลักเกณฑ์ส่งเสริมการลงทุนรัฐร่วมเอกชน นําผลงานวิจัยและนวัตกรรมไปใช้ประโยชน์
วันนี้ ( 11 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี แถลงมติคณะรัฐมนตรี เห็นชอบหลักการร่างระเบียบสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติว่าด้วยการร่วมลงทุนในโครงการซึ่งนาผลงานวิจัยและนวัตกรรม ไปใช้ประโยชน์ พ.ศ. .... ซึ่งสาระสําคัญเป็นการกําหนดหลักเกณฑ์ วิธีการ และเงื่อนไขเกี่ยวกับ การร่วมลงทุนระหว่างหน่วยงานของรัฐที่มีภารกิจและวัตถุประสงค์หรือหน้าที่และอํานาจ ร่วมลงทุนกับเอกชน เกี่ยวกับการนําผลงานวิจัยและนวัตกรรมไปใช้ประโยชน์ สรุปสาระสําคัญ ดังนี้
1. ระเบียบนี้ใช้บังคับแก่ (1) สถาบันอุดมศึกษาของรัฐ (2) หน่วยงานของรัฐที่มีภารกิจและวัตถุประสงค์ด้านการวิจัย และนวัตกรรมตามที่สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติกําหนด (3) หน่วยงานอื่นของรัฐตามที่สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ กําหนด
2. วัตถุประสงค์การร่วมลงทุนเพื่อนําผลงานวิจัยและนวัตกรรมไปใช้ประโยชน์ (1) สร้างประโยชน์ในเชิงพาณิชย์เชิงสังคมหรือเชิงสาธารณประโยชน์ (2) สร้างความเป็นหุ้นส่วนระหว่างรัฐและเอกชน หรือสร้างให้เกิดธุรกิจฐานเทคโนโลยีและนวัตกรรมรายใหม่
3. รูปแบบการร่วมลงทุน (1) ร่วมลงทุนกับเอกชนจัดตั้งบริษัทร่วมทุน
(2) จัดตั้งนิติบุคคลเพื่อร่วมลงทุน (3) รูปแบบอื่นนอกจาก (1) และ (2) ให้เป็นไปตามระเบียบของหน่วยงานเจ้าของโครงการ (4) หน่วยงานเจ้าของโครงการอาจจัดตั้งนิติบุคคลเพื่อร่วมลงทุน ให้ดําเนินการร่วมลงทุนในวิสาหกิจเริ่มต้นหรือบริษัทซึ่งมีวัตถุประสงค์ ในการนําผลงานวิจัยและนวัตกรรมไปใช้ประโยชน์ได้
4. วิธีการคัดเลือกเอกชน มาร่วมลงทุน (1) คัดเลือกจากเอกชนอย่างน้อย 3 ราย ที่เข้ายื่นข้อเสนอ ร่วมลงทุน โดยยึดหลักเกณฑ์การคัดเลือก ด้วยความโปร่งใสและเป็นธรรมกับเอกชนทุกรายที่เข้ายื่นข้อเสนอ เอกชนที่ได้รับการคัดเลือกต้องมีคุณสมบัติ ประสบการณ์ ความพร้อม และความสามารถในการเข้าร่วมลงทุนเหมาะสม ตามเกณฑ์ที่กาหนด (2) ใช้วิธีการเฉพาะเจาะจง โดยหน่วยงานเจ้าของโครงการเชิญชวนเฉพาะเอกชนซึ่งมีคุณสมบัติตรงตามเงื่อนไขที่กําหนดรายใด รายหนึ่งให้เข้ายื่นข้อเสนอ
ทั้งนี้ การอนุมัติโครงการร่วมลงทุนพิจารณาความสอดคล้อง ของนโยบายการร่วมลงทุน ข้อเสนอและเงื่อนไขการร่วมลงทุน และความเป็นไปได้ทางธุรกิจ แผนธุรกิจ และแผนการจัดการ ความเสี่ยง รวมถึงความพร้อมของผู้ร่วมทุนและประสบการณ์ โดยหน่วยงานเจ้าของโครงการต้องจัดให้มีการลงนามในสัญญาร่วมลงทุนกับเอกชนที่ต้องผ่านการตรวจพิจารณาจากสํานักงานอัยการสูงสุด หรือเป็นร่างสัญญา ที่เคยผ่านการตรวจพิจารณาจากสํานักงานอัยการสูงสุดด้วย//
รัฐบาลไทย-ข่าวทำเนียบรัฐบาล-ต่ออายุความร่วมมือ “ติดแผ่นใสอักษรเบรลล์ในหนังสือเดินทาง” สำหรับผู้พิการทางสายตา
วันอังคารที่ 11 กรกฎาคม 2566
ต่ออายุความร่วมมือ “ติดแผ่นใสอักษรเบรลล์ในหนังสือเดินทาง” สําหรับผู้พิการทางสายตา
......
กรมการกงสุลและมูลนิธิช่วยคนตาบอดแห่งประเทศไทย ลงนามในบันทึกข้อตกลงว่าด้วยความร่วมมือดําเนินการออกแบบ การผลิต และการติดแผ่นใสพิมพ์อักษรเบรลล์ข้อมูลหนังสือเดินทางฉบับใหม่
.
บันทึกฉบับดังกล่าว มีวัตถุประสงค์เพื่อ “ต่ออายุความร่วมมือ” ในการติดแผ่นใสพิมพ์อักษรเบรลล์ข้อมูลหนังสือเดินทาง สําหรับผู้พิการทางสายตาให้มีผลบังคับใช้ต่อเนื่อง โดย“ไม่กําหนดวันสิ้นสุดการมีผลบังคับใช้”
.
ทั้งนี้ มาตรการติดแผ่นใสอักษรเบรลล์ข้อมูลหนังสือเดินทาง ดําเนินการมาตั้งแต่ปี 63 เพื่ออํานวยความสะดวกให้แก่ผู้พิการทางสายตา ให้สามารถอ่านข้อมูลบนหนังสือเดินทางของตนเองได้ ประกอบด้วย
.
• เลขที่หนังสือเดินทาง
• คํานําหน้าชื่อ
• ชื่อ-นามสกุล (ภาษาอังกฤษ)
• วันที่ออกหนังสือเดินทาง และวันที่หมดอายุ
.
สําหรับขั้นตอนการดําเนินงาน :
• กรมการกงสุลรับ “คําร้องจากผู้พิการทางสายตา” ที่ประสงค์จะติดแผ่นใสดังกล่าว
• ประสานงานกับศูนย์เทคโนโลยีการศึกษาเพื่อคนตาบอด ดําเนินการออกแบบและผลิตแผ่นใสที่พิมพ์อักษรเบรลล์ข้อมูลหนังสือเดินทางของผู้ร้อง
• ดําเนินการติดบน “ปกหน้าด้านใน” ของหนังสือเดินทางก่อนการจัดส่ง
.
ที่ผ่านมา กรมการกงสุลได้ดําเนินการติดแผ่นใสแล้วรวม 16 ราย และใช้เวลาในการออกแบบและผลิตไม่เกิน 48 ชั่วโมง นับเป็นความก้าวหน้าประการหนึ่งของหนังสือเดินทางไทย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.รับทราบ 16 หน่วยงานดำเนินกิจรรมตามโครงการจิตอาสาพระราชทานเดือนม.ค.-มี.ค. 66 รวม 18,265 ครั้ง มีประชาชนลงทะเบียนเป็นจิตอาสาแล้ว 7,025,671 คน
วันอังคารที่ 11 กรกฎาคม 2566
11/07/2566
ครม.รับทราบ 16 หน่วยงานดําเนินกิจรรมตามโครงการจิตอาสาพระราชทานเดือนม.ค.-มี.ค. 66 รวม 18,265 ครั้ง มีประชาชนลงทะเบียนเป็นจิตอาสาแล้ว 7,025,671 คน
ครม.รับทราบ 16 หน่วยงานดําเนินกิจรรมตามโครงการจิตอาสาพระราชทานเดือนม.ค.-มี.ค. 66 รวม 18,265 ครั้ง มีประชาชนลงทะเบียนเป็นจิตอาสาแล้ว 7,025,671 คน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 11 ก.ค. 66 ได้รับทราบรายงานผลการดําเนินโครงการจิตอาสาพระราชทาน ประจําเดือนม.ค.-มี.ค. 66 ตามที่สํานักงานปลัดสํานักนายกรัฐมนตรี เสนอ
ทั้งนี้ ณ สิ้นเดือนมี.ค. 66 มีประชาชนทั่วประเทศลงทะเบียนเป็นจิตอาสาพระราชทานแล้ว 7,025,671 คน จําแนกเป็นในกรุงเทพฯ 463,050 คน และส่วนภูมิภาค 6,562,621 คน และระหว่างเดือนม.ค.-มี.ค. 66 มีหน่วยงานที่ร่วมกับทุกภาคส่วนดําเนินกิจกรรมจิตอาสาพระราชทานทั้งสิ้น 16 หน่วยงาน ได้แก่ กระทรวงกลาโหม, กระทรวงการคลัง, กระทรวงการพัฒนาสังคมฯ, กระทรวงทรัพยากรธรรมชาติฯ, กระทรวงพลังงาน, กระทรวงพาณิชย์, กระทรวงดิจิทัลฯ, กระทรวงมหาดไทย, กระทรวงแรงงาน, กระทรวงยุติธรรม,กระทรวงวัฒนธรรม,กระทรวงศึกษาธิการ, กระทรวงสาธารณสุข, กระทรวงอุตสาหกรรม, กรมประชาสัมพันธ์และสํานักงานตํารวจแห่งชาติ
น.ส.ไตรศุลี กล่าวว่า ทั้ง 16 หน่วยงานได้ดําเนินกิจกรรมจิตอาสาพระราชทานรวมทั้งสิ้น รวมกิจกรรม 18,265 ครั้ง มีผู้เข้าร่วมทั้งสิ้น 1,028,147 คน ใน 4 กิจกรรมหลัก ได้แก่ 1) จิตอาสาพัฒนา 17,299 ครั้ง อาทิ การบําเพ็ญประโยชน์ส่วนรวม, การอํานวยความสะดวกแก่ประชาชน, การบริจาคโลหิต, มอบทุนการศึกษาแก่ผู้ยากไร้ ผู้ป่วยติดเตียง การปลูกต้นไม้และพัฒนาแหล่งน้ํา จัดอบรมหลักสูตรพัฒนาต่างๆ เป็นต้น
2)จิตอาสาภัยพิบัติ 581 ครั้ง อาทิ การช่วยเหลือประชาชนที่ประสบอุทกภัย วาตภัยและภัยหนาว โดยการมอบถุงยังชีพ บริจาคสิ่งของ เครื่องกันหนาวและการทําความสะอาดพื้นที่ การทําแนวกันไฟป่า ฝายกั้นน้ําเพื่อป้องกันอุทกภัย การอบรมป้องกันและระงับอัคคีภัยและภัยพิบัติต่างๆ เป็นต้น
3)จิตอาสาเฉพาะกิจ 336 ครั้ง อาทิ การอํานวยความสะดวกแก่ประชาชนเข้าร่วมรับเสด็จพระบรมวงศานุวงศ์ การจัดเตรียมสถานที่เข้าร่วมพิธีเนื่องในวันสําคัญ การบริจาคโลหิตถวายเป็นพระราชกุศล และ 4)วิทยากรจิตอาสา 904 ของหน่วยงานภาครัฐ 49 ครั้ง ได้บรรยายความรู้เกี่ยวกับ บทบาท หน้าที่ และกิจกรรมจิตอาสา สถาบันพระมหากษัตริย์กับประเทศไทยและจิตอาสากับการเปลี่ยนแปลงประเทศ
รัฐบาลไทย-ข่าวทำเนียบรัฐบาล-​วธ. เปิดเส้นทางการท่องเที่ยว ตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ำโขง” สักการะพญาศรีภุชงค์มุกดานาคราช ณ จังหวัดมุกดาหาร
วันอังคารที่ 11 กรกฎาคม 2566
​วธ. เปิดเส้นทางการท่องเที่ยว ตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” สักการะพญาศรีภุชงค์มุกดานาคราช ณ จังหวัดมุกดาหาร
​วธ. เปิดเส้นทางการท่องเที่ยว ตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” สักการะพญาศรีภุชงค์มุกดานาคราช ณ จังหวัดมุกดาหาร
วธ. เปิดเส้นทางการท่องเที่ยว ตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” สักการะพญาศรีภุชงค์มุกดานาคราช ณ จังหวัดมุกดาหาร
เมื่อเร็วๆนี้ นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมคณะ เข้าสักการะพญาศรีภุชงค์มุกดานาคราช เปิดเส้นทางการท่องเที่ยว เดินทางตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” ณ จังหวัดมุกดาหาร และเยี่ยมชมบริเวณโดยรอบ พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นายวรญาณ บุญณราช ผู้ว่าราชการจังหวัดมุกดาหาร นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย ผู้บริหาร วัฒนธรรมจังหวัดภาคตะวันออกเฉียงเหนือ 20 จังหวัด และเจ้าหน้าที่ที่เกี่ยวข้อง เข้าร่วม ณ สวนสาธารณะแก่งกะเบา ตําบลป่งขาม อําเภอหว้านใหญ่ จังหวัดมุกดาหาร
ทั้งนี้ กระทรวงวัฒนธรรม โดยกรมการศาสนา ได้ดําเนินการจัดงาน “เส้นทางความเชื่อความศรัทธาแห่งลุ่มแม่น้ําโขง” โดยบูรณาการงานร่วมกับหน่วยงานภาครัฐ ทั้งส่วนกลาง ภูมิภาค ท้องถิ่น รวมทั้งภาคเอกชนและภาคประชาสังคมในการขับเคลื่อนการดําเนินงานอย่างเข้มแข็ง นําอัตลักษณ์ วิถีชีวิตท้องถิ่นของคนลุ่มแม่น้ําโขงที่มีคติความเชื่อเรื่อง “พญานาค” มาเป็น Soft Power ดึงดูดนักท่องเที่ยวทั้งจากชาวไทยและชาวต่างชาติ เชื่อมต่อเส้นทางท่องเที่ยวในมิติศาสนาและวัฒนธรรม 5 จังหวัดภาคอีสาน ประกอบด้วย จังหวัดนครพนม มุกดาหาร บึงกาฬ หนองคาย และอุดรธานี
สําหรับเส้นทางความเชื่อความศรัทธาแห่งลุ่มแม่น้ําโขงของทั้ง 5 จังหวัดนั้น นักท่องเที่ยวสามารถเดินทางสัมผัสวิถีชีวิตของผู้คนริมแม่น้ําโขงที่สะท้อนผ่านความเชื่อความศรัทธาและภูมิปัญญาท้องถิ่นได้ โดยเส้นทางดังกล่าวประกอบด้วย 1. จังหวัดนครพนม ได้แก่ วัดมหาธาตุ ลานพญาศรีสัตตนาคราช วัดพระธาตุพนม 2.จังหวัดมุกดาหาร ได้แก่ ลานพญาศรีภุชงค์มุกดานาคราช พญาอนันตนาคราช วัดรอยพระพุทธบาทภูมโนรมย์ 3.จังหวัดบึงกาฬ ได้แก่ ถ้ํานาคา เจ้าปู่อือลือนาคราช 4.จังหวัดหนองคาย ได้แก่ พระธาตุหล้าหนอง วัดโพธิ์ชัย พระธาตุบังพวน และ 5.จังหวัดอุดรธานี ได้แก่ วังนาคินทร์ คําชะโนด
“พญาศรีภุชงค์มุกดานาคราช” หรือพญานาคดิน (ปฐพีพิภพ) เป็นประติมากรรมพญานาคหินอ่อนสีขาวหมอกองค์ใหญ่ริมแก่งกะเบา เป็นนามที่ตั้งโดยพระราชรัตนโมลี เจ้าคณะจังหวัดมุกดาหาร หมายถึง อัญมณีที่มีสีขาวหมอก สอดคล้องกับชื่อจังหวัดมุกดาหาร โดยเชื่อกันว่าพญาศรีภุชงค์มุกดานาคราชเป็นพญานาคประจําองค์พระศิวะหรือพระอิศวร พญาศรีภุชงค์มุกดานาคราชเป็นองค์พญานาคที่มีลักษณะน่าเกรงขามแต่แฝงด้วยความเมตตา มีความสง่างาม ประดับด้วยเกล็ดหินอ่อนสีขาว นักท่องเที่ยวนิยมเดินทางมาสักการะขอพรและลอดท้องพญานาคเพื่อความเป็นสิริมงคล ความสําเร็จ ร่ํารวย และแข็งแรง
รัฐบาลไทย-ข่าวทำเนียบรัฐบาล-รองปลัดฯ สุรพล นำทีม MIND พัฒนารูปแบบการประชาสัมพันธ์งานจิตอาสาผ่านสื่อ TikTok อย่างมืออาชีพ
วันอังคารที่ 11 กรกฎาคม 2566
11/07/2566
รองปลัดฯ สุรพล นําทีม MIND พัฒนารูปแบบการประชาสัมพันธ์งานจิตอาสาผ่านสื่อ TikTok อย่างมืออาชีพ
รองปลัดกระทรวงอุตสาหกรรม สุรพล นําทีม MIND พัฒนารูปแบบการประชาสัมพันธ์งานจิตอาสาผ่านสื่อ TikTok อย่างมืออาชีพ
วันที่ 10 กรกฎาคม 2566 เวลา 13.30 น. นายสุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม เป็นประธานการอบรม " การพัฒนารูปแบบการประชาสัมพันธ์งานจิตอาสาผ่านสื่อ TikTok รอบที่ 1 โดยมีนายเตมีย์ พันธุวงค์ราช ผู้อํานวยการ กองตรวจราชการ สํานักงานปลัดกระทรวงอุตสาหกรรม ร่วมอบรม และมีนางพริ้มเพรา พูลสวัสดิ์ หัวหน้ากลุ่มสนับสนุนการตรวจราชการ 1 กองตรวจราชการ สํานักงานปลัดกระทรวงอุตสาหกรรม มาบรรยายแนวทางการจัดทําสื่อ TikTok สําหรับการประชาสัมพันธ์งานจิตอาสา นอกจากนี้ ยังมีการเสวนาแลกเปลี่ยนเรียนรู้ในหัวข้อ "วิธีการจัดทําสื่อ TikTok" จากผู้แทนหน่วยงานในสังกัดกระทรวงอุตสาหกรรม ณ ห้องประชุมจิตอาสา ชั้น 5 อาคารสํานักงานปลัดกระทรวงอุตสาหกรรม และผ่านสื่ออิเล็กทรอนิกส์โปรแกรม Zoom
รัฐบาลไทย-ข่าวทำเนียบรัฐบาล-จับกัง 1 สั่ง กสร.และ สปส. สอบเหตุสะพานข้ามแยกถล่ม พร้อมเร่งดูแลสิทธิลูกจ้างเสียชีวิตและบาดเจ็บ
วันอังคารที่ 11 กรกฎาคม 2566
11/07/2566
จับกัง 1 สั่ง กสร.และ สปส. สอบเหตุสะพานข้ามแยกถล่ม พร้อมเร่งดูแลสิทธิลูกจ้างเสียชีวิตและบาดเจ็บ
รัฐมนตรีว่าการกระทรวงแรงงาน ส่งหัวหน้าผู้ตรวจ กรง. พร้อมหน่วยงานที่เกี่ยวข้องลงพื้นที่ตรวจสอบหลังเกิดเหตุคานสะพานข้ามแยกถล่มขณะกําลังก่อสร้างพร้อมดูแลสิทธิประโยชน์ลูกจ้างเต็มที่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยหลังทราบเหตุคานสะพานข้ามแยกถล่มในพื้นที่ลาดกระบังจนทําให้มีลูกจ้างเสียชีวิต และได้รับบาดเจ็บ ว่า ผมขอแสดงความเสียใจกับญาติผู้เสียชีวิตและผู้ที่ได้รับบาดเจ็บจากเหตุการณ์นี้ ซึ่งจากเหตุการณ์ดังกล่าว ท่านนายกรัฐมนตรีและรัฐมนตรีว่าการกระทรวงกลาโหม พลเอก ประยุทธ์ จันทร์โอชาได้มีความห่วงใย และกําชับให้หน่วยงานที่เกี่ยวข้อง เร่งตรวจสอบให้ความช่วยเหลืออย่างเร่งด่วน ในส่วนของกระทรวงแรงงาน ผมได้มอบหมายให้ นางโสภา เกียรตินิรชา หัวหน้าผู้ตรวจราชการกระทรวงแรงงาน พร้อมด้วย นายสมพจน์ กวางแก้ว รองอธิบดี กสร. ลงพื้นที่ตรวจสอบข้อเท็จจริงร่วมกับพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 10 (สรพ.10) และ ศูนย์ความปลอดภัยในการทํางานเขต 12 (ศปข.12) พบว่า มีผู้ได้รับบาดเจ็บจํานวน 13 ราย และเสียชีวิตจํานวน 2 ราย เบื้องต้นผมได้สั่งการให้เร่งดําเนินการให้ลูกจ้างผู้ได้รับบาดเจ็บและญาติของผู้เสียชีวิต ได้รับสิทธิประโยชน์ตามกฎหมาย และตรวจสอบสาเหตุการเกิดอุบัติเหตุในครั้งนี้ว่ามีการฝ่าฝืนหรือไม่ปฏิบัติตามกฎหมายเกี่ยวกับความปลอดภัยในการทํางาน
นางโสภา เกียรตินิรชา หัวหน้าผู้ตรวจราชการกระทรวงแรงงาน กล่าวว่า ตนได้ลงพื้นที่ร่วมกับหน่วยงานในสังกัดกระทรวงแรงงาน ได้แก่ กรมสวัสดิการและคุ้มครองแรงงาน และสํานักงานประกันสังคม เพื่อตรวจสอบข้อเท็จจริงและให้ความช่วยเหลือลูกจ้างที่บาดเจ็บและเสียชีวิต ทราบว่า ผู้ได้รับบาดเจ็บถูกส่งตัวเข้ารับการรักษาที่โรงพยาบาลลาดกระบัง จํานวน 8 ราย โรงพยาบาลจุฬารัตน์ จํานวน 5 ราย และผู้เสียชีวิตจํานวน 2 ราย เป็นลูกจ้างผู้รับเหมาช่วง โดย สรพ.10 และศปข.12 จะเชิญนายจ้างและผู้เกี่ยวข้องมาพบในวันที่ 18 กรกฎาคม 2566 เพื่อตรวจสอบว่านายจ้างได้ปฏิบัติอย่างถูกต้องตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น หม้อน้ํา พ.ศ. 2564 หรือไม่ หากพบว่านายจ้างฝ่าฝืนหรือไม่ปฏิบัติตามกฎหมายดังกล่าวจะดําเนินการตามอํานาจหน้าที่ต่อไป จากนั้นยังได้เดินทางไปเยี่ยมลูกจ้างที่ได้รับบาดเจ็บ ณ โรงพยาบาลจุฬารัตน์ 9 เพื่อสร้างขวัญและกําลังใจแก่ผู้บาดเจ็บ
ทั้งนี้ กระทรวงแรงงานจะเร่งดําเนินการให้ลูกจ้างที่บาดเจ็บได้รับสิทธิประโยชน์เรื่องการรักษาพยาบาล สิทธิประโยชน์ทดแทนจากสํานักงานประกันสังคม พร้อมให้ความช่วยเหลือแก่ครอบครัวลูกจ้างที่เสียชีวิตให้ได้รับสิทธิประโยชน์พึงได้ตามกฎหมายต่อไป
รัฐบาลไทย-ข่าวทำเนียบรัฐบาล-ดีอีเอส ร่วมประชุมอนุกรรมการขับเคลื่อนการป้องกัน และปราบปรามอาชญากรรมทางเทคโนโลยี ครั้งที่ 2/2566
วันอังคารที่ 11 กรกฎาคม 2566
ดีอีเอส ร่วมประชุมอนุกรรมการขับเคลื่อนการป้องกัน และปราบปรามอาชญากรรมทางเทคโนโลยี ครั้งที่ 2/2566
ดีอีเอส ร่วมประชุมอนุกรรมการขับเคลื่อนการป้องกัน และปราบปรามอาชญากรรมทางเทคโนโลยี ครั้งที่ 2/2566
วันนี้ (11 ก.ค. 23) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) และคณะทํางาน เข้าร่วมการประชุมคณะอนุกรรมการขับเคลื่อนการป้องกัน และปราบปรามอาชญากรรมทางเทคโนโลยี ครั้งที่ 2/2566 เพื่อติดตามผลความคืบหน้าการดําเนินการตาม พ.ร.ก. มาตรการป้องกันและปราบปรามอาชญากรรมทางเทคโนโลยี รวมทั้งผลโครงการรณรงค์ "ผนึกกําลังร่วมใจ ต้านภัยไซเบอร์ ไม่เชื่อ ไม่รับ ไม่โอน รู้ทันกลโกง" พร้อมหารือแนวทางการดําเนินงานด้านอื่นๆที่เกี่ยวข้อง โดยมี พลตํารวจเอก ดํารงศักดิ์ กิตติประภัสร์ ผู้บัญชาการตํารวจแห่งชาติ พร้อมด้วยผู้แทนจากสํานักงานตํารวจแห่งชาติ (สตช.), สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.), สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สํานักงาน กสทช.), กรมสอบสวนคดีพิเศษ (ดีเอสไอ), ธนาคารแห่งประเทศไทย (ธปท.), สํานักงานคณะกรรมการกํากับหลักทรัพย์และตลาดหลักทรัพย์ (กลต.), สมาคมธนาคารไทย, สํานักงานศาลยุติธรรม, สํานักงานอัยการสูงสุด และผู้ที่เกี่ยวข้องเข้าร่วม ณ ห้องประชุมศรียานนท์ ชั้น 2 อาคาร 1 สํานักงานตํารวจแห่งชาติ ปทุมวัน กรุงเทพฯ
_______________________
รัฐบาลไทย-ข่าวทำเนียบรัฐบาล-SME D Bank จัดสัมมนาใหญ่แห่งปี ‘เปิดประตูสู่โลกการค้าตะวันออกกลาง’ หนุนเอสเอ็มอีไทย สยายปีกเจาะตลาด ‘ซาอุฯ-บาห์เรน-ดูไบ’ 18 ก.ค.66
วันอังคารที่ 11 กรกฎาคม 2566
11/07/2566
SME D Bank จัดสัมมนาใหญ่แห่งปี ‘เปิดประตูสู่โลกการค้าตะวันออกกลาง’ หนุนเอสเอ็มอีไทย สยายปีกเจาะตลาด ‘ซาอุฯ-บาห์เรน-ดูไบ’ 18 ก.ค.66
SME D Bank จับมือ ISMED จัดงานสัมมนาพิเศษแห่งปี “เปิดประตูสู่โลกการค้าตะวันออกกลาง” (MIDDLE EAST GATEWAY) วันอังคารที่ 18 กรกฎาคม 2566 ตั้งแต่เวลา 09.30-16.30 น. ณ ห้องประชุมแก้ววิเชียร สํานักงานใหญ่ SME D Bank อาคาร SME Bank Tower
https://twitter.com/PR_mof/status/1678652113591873537?s=20ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย จับมือ สถาบันพัฒนาวิสาหกิจขนาดกลางและขนาดย่อม (ISMED) จัดงานสัมมนาพิเศษแห่งปี “เปิดประตูสู่โลกการค้าตะวันออกกลาง” (MIDDLE EAST GATEWAY) วันอังคารที่ 18 กรกฎาคม 2566 ตั้งแต่เวลา 09.30-16.30 น. ณ ห้องประชุมแก้ววิเชียร สํานักงานใหญ่ SME D Bank อาคาร SME Bank Tower (BTS อารีย์ ทางออก 2) มอบความรู้และชี้โอกาสของผู้ประกอบการเอสเอ็มอีไทย ในการเดินหน้าธุรกิจ นําเสนอสินค้า เพื่อขยายตลาดสู่ประเทศซาอุดิอาระเบีย บาห์เรน และดูไบ ซึ่งมีกําลังซื้อสูงมาก
พบเคล็ดลับการทําธุรกิจในตลาดกลุ่มประเทศตะวันออกกลาง จากวิทยากรและกูรูตัวจริง เช่น นายอภิชาติ ประเสริฐสุด ผู้อํานวยการสํานักงานส่งเสริมการค้าในต่างประเทศ ณ เมืองเจดดาห์ ประเทศซาอุดิอาระเบีย นายปิยภักดิ์ ศรีเจริญ เอกอัครราชทูต ณ กรุงมานามา ราชอาณาจักรบาห์เรน และ นายปิติชัย รัตนนาคะ ผู้อํานวยการสํานักงานส่งเสริมการค้าในต่างประเทศ เมืองดูไบ  เป็นต้น
ห้ามพลาด! พิเศษเฉพาะผู้เข้าร่วมงานนี้เท่านั้น มีสิทธิ์ลุ้นเป็นผู้โชคดีได้รับคําปรึกษาแบบ “ตัวต่อตัว” เพื่อเตรียมความพร้อมเข้าสู่ตลาดตะวันออกกลาง นอกจากนั้น ทุกท่านสามารถเข้ารับบริการ “เติมทุนคู่พัฒนา” จาก SME D Bank ด้วยสินเชื่อดอกเบี้ยพิเศษ วงเงินกู้สูงสุด 50 ล้านบาท ควบคู่กับการพัฒนา ผ่านโครงการ “SME D Coach”  สนใจเข้าร่วมสแกน QR Code ในโปสเตอร์ประชาสัมพันธ์ รับจํานวนจํากัดเพียง 100 ที่นั่งเท่านั้น สอบถามข้อมูลเพิ่ม 092-223-4142 หรือ 02-105-4778 ต่อ 4005 หรือ Call Center 1357
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ติวเข้มสายเลือดใหม่กระทรวงอุตสาหกรรม แนะแนวทางการเป็นข้าราชการที่ดี การเสริมสมรรถนะและทักษะที่จำเป็นในการปฏิบัติงาน พร้อมการขับเคลื่อนนโยบาย MIND ใช้ “หัว และ ใจ”
วันจันทร์ที่ 10 กรกฎาคม 2566
10/07/2566
รองปลัดฯ ณัฏฐิญา ติวเข้มสายเลือดใหม่กระทรวงอุตสาหกรรม แนะแนวทางการเป็นข้าราชการที่ดี การเสริมสมรรถนะและทักษะที่จําเป็นในการปฏิบัติงาน พร้อมการขับเคลื่อนนโยบาย MIND ใช้ “หัว และ ใจ”
รองปลัดฯ ณัฏฐิญา ติวเข้มสายเลือดใหม่กระทรวงอุตสาหกรรม แนะแนวทางการเป็นข้าราชการที่ดี การเสริมสมรรถนะและทักษะที่จําเป็นในการปฏิบัติงาน พร้อมการขับเคลื่อนนโยบาย MIND ใช้ “หัว และ ใจ” ปั้นอุตสาหกรรมคู่ชุมชน
วันที่ 10 กรกฎาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) เป็นประธานฝึกอบรมหลักสูตร “การเป็นข้าราชการที่ดี” รุ่นที่ 21 โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล กล่าวรายงาน พร้อมด้วยข้าราชการใหม่ กว่า 70 คน เข้าร่วมการอบรม ณ ห้องประชุม อก. 3 ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
ทั้งนี้ รปอ.ณัฏฐิญา ได้กล่าวแสดงความยินดีกับผู้เข้ารับการฝึกอบรมทุกท่านที่กําลังจะเป็นข้าราชการโดยสมบูรณ์ ตามกระบวนการที่สํานักงาน ก.พ. กําหนด โดยการจัดอบรมในวันนี้มีวัตถุประสงค์เพื่อปลูกฝังปรัชญาการเป็นข้าราชการที่ดี การส่งเสริมคุณธรรมจริยธรรม การเสริมสร้างสมรรถนะและทักษะที่จําเป็นสําหรับการปฏิบัติราชการเพื่อองค์กร รวมทั้งการพัฒนาเครือข่าย การสร้างความสัมพันธ์ที่ดีในการปฏิบัติงานระหว่างส่วนราชการในสังกัดกระทรวงอุตสาหกรรม ในการนี้ รปอ. ได้มอบนโยบายให้น้อง ๆ สายเลือดใหม่ทุกท่าน ทราบถึงนโยบายของกระทรวงอุตสาหกรรม ในปี พ.ศ. 2566 โดยมุ่งพัฒนาอุตสาหกรรมสู่วิถีใหม่ ภายใต้แนวคิด อุตสาหกรรมดีอยู่คู่กับชุมชนอย่างยั่งยืน ผ่านนโยบาย 4 มิติ ได้แก่ ความสําเร็จทางธุรกิจ การดูแลสังคมและชุมชน การรักษาสิ่งแวดล้อม และการกระจายรายได้สู่ชุมชน มุ่งเน้นการทํางานด้วย MIND ใช้ “หัว” และ “ใจ” ในการปฏิบัติงาน เพื่อมุ่งยกระดับภาคอุตสาหกรรมให้เกิดความสมดุลอย่างยั่งยืนต่อไป
รัฐบาลไทย-ข่าวทำเนียบรัฐบาล-ธ.ก.ส. จับมือ ซีอาร์ซี ไทวัสดุ มอบส่วนลดสูงสุด 500 บาท สำหรับลูกค้าบัตรเดบิต ธ.ก.ส.
วันอังคารที่ 11 กรกฎาคม 2566
11/07/2566
ธ.ก.ส. จับมือ ซีอาร์ซี ไทวัสดุ มอบส่วนลดสูงสุด 500 บาท สําหรับลูกค้าบัตรเดบิต ธ.ก.ส.
ธ.ก.ส. ร่วมมือกับซีอาร์ซี ไทวัสดุ มอบสิทธิพิเศษให้ลูกค้าผู้ถือบัตรเดบิต ธ.ก.ส. ทุกประเภท และชําระผ่านบัตรเดบิต ธ.ก.ส. มอบส่วนลดสูงสุด 500 บาท ตั้งแต่วันนี้จนถึง 30 มิถุนายน 2567
ธนาคารเพื่อการเกษตรและสหกรณ์การเกษตร (ธ.ก.ส.) ร่วมมือกับ บริษัท ซีอาร์ซี ไทวัสดุ จํากัด (มหาชน) มอบสิทธิพิเศษให้ลูกค้าผู้ถือบัตรเดบิต ธ.ก.ส. ทุกประเภท เพียงซื้อสินค้าที่เข้าร่วมรายการตามยอดที่กําหนด กดรับสิทธิ์ผ่าน Line Official Accounts BAAC Family และ Facebook Page: ธกส BAAC Thailand ณ ร้านไทวัสดุ และร้าน บีเอ็นบี โฮม สาขาที่เข้าร่วมรายการ และชําระผ่านบัตรเดบิต ธ.ก.ส. โดยเมื่อซื้อครบทุก 3,000 บาทขึ้นไป รับส่วนลดทันที 100 บาท ต่อใบเสร็จ (จํากัด 10,000 สิทธิ์/เดือน) เมื่อซื้อครบทุก 5,000 บาทขึ้นไป รับส่วนลดทันที 200 บาท ต่อใบเสร็จ (จํากัด 10,000 สิทธิ์/เดือน) และเมื่อซื้อครบทุก 10,000 บาทขึ้นไป รับส่วนลดทันที 500 บาท ต่อใบเสร็จ (จํากัด 10,000 สิทธิ์/เดือน) ส่วนลดนี้ไม่สามารถเปลี่ยนเป็นเงินสด และไม่สามารถใช้ร่วมกับส่วนลด หรือรายการส่งเสริมการขายอื่นได้ ตั้งแต่วันนี้จนถึง 30 มิถุนายน 2567
รัฐบาลไทย-ข่าวทำเนียบรัฐบาล-​นายกรัฐมนตรี มอบรางวัลประกาศเกียรติคุณเป็น "ค่าของแผ่นดิน" ประจำปี 2565 ด้านชุมชนยลวิถี ชุมชนคุณธรรมฯ ผาบ่อง แม่ฮ่องสอน เข้ารับโล่ “ค่าของแผ่นดิน” ด้านการพัฒนาสังคมและส่งเสริมคุณภ
วันอังคารที่ 11 กรกฎาคม 2566
​นายกรัฐมนตรี มอบรางวัลประกาศเกียรติคุณเป็น "ค่าของแผ่นดิน" ประจําปี 2565 ด้านชุมชนยลวิถี ชุมชนคุณธรรมฯ ผาบ่อง แม่ฮ่องสอน เข้ารับโล่ “ค่าของแผ่นดิน” ด้านการพัฒนาสังคมและส่งเสริมคุณภ
​นายกรัฐมนตรี มอบรางวัลประกาศเกียรติคุณเป็น "ค่าของแผ่นดิน" ประจําปี 2565 ด้านชุมชนยลวิถี ชุมชนคุณธรรมฯ ผาบ่อง แม่ฮ่องสอน เข้ารับโล่ “ค่าของแผ่นดิน” ด้านการพัฒนาสังคมและส่งเสริมคุณภาพชีวิตด้วย
นายกรัฐมนตรี มอบรางวัลประกาศเกียรติคุณเป็น "ค่าของแผ่นดิน" ประจําปี 2565 ด้านชุมชนยลวิถี ชุมชนคุณธรรมฯ ผาบ่อง แม่ฮ่องสอน เข้ารับโล่ “ค่าของแผ่นดิน” ด้านการพัฒนาสังคมและส่งเสริมคุณภาพชีวิตด้วย
เมื่อวันที่ 7 กรกฎาคม 2566 พลเอกประยุทธ์ จันทร์โอชา นายกรัฐมนตรี เป็นประธานในพิธีมอบรางวัลประกาศเกียรติคุณเป็น "ค่าของแผ่นดิน" ประจําปี 2565 โดยมี คณะกรรมการเอกลักษณ์ของชาติ คณะอนุกรรมการดําเนินโครงการ “ค่าของแผ่นดิน” หัวหน้าส่วนราชการ ผู้แทนหน่วยงานที่เกี่ยวข้อง และสื่อมวลชน เข้าร่วม ในส่วนของกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางโชติกา อัครกิจโสภากุล รองปลัดกระทรวงวัฒนธรรม ในฐานะคณะอนุกรรมการดําเนินโครงการ “ค่าของแผ่นดิน” เข้าร่วม ณ ตึกสันติไมตรี ทําเนียบรัฐบาล
ทั้งนี้ ภายในงาน มีการมอบรางวัลประกาศเกียรติคุณเป็น "ค่าของแผ่นดิน" ประจําปี 2565 ทั้งสิ้น 8 ด้าน อาทิ ด้านการพัฒนาสังคมและส่งเสริมคุณภาพชีวิต ได้แก่ ชุมชนคุณธรรมน้อมนําหลักปรัชญาของเศรษฐกิจพอเพียง ชุมชนบ้านผาบ่อง อําเภอเมืองแม่ฮ่องสอน จังหวัดแม่ฮ่องสอน โดยมี นายอมร ศรีตระกูล ผู้นําชุมชนบ้านผาบ่อง เป็นผู้รับมอบโล่ประกาศเกียรติคุณ ซึ่งชุมชนดังกล่าว เป็น 1 ใน 10 สุดยอดชุมชนต้นแบบ “เที่ยวชุมชน ยลวิถี” ของกระทรวงวัฒนธรรม ที่สามารถนําทุนทางวัฒนธรรมมาต่อยอดสร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรมให้แก่ประชาชน และด้านการส่งเสริมศาสนาและวัฒนธรรม ได้รับรางวัลเป็นรายบุคคล ได้แก่ นางนิดา ปิณฑานนท์ ผู้จัดทําผ้าม่านประดับพระเมรุมาศ ในงานพระราชพิธีถวายพระเพลิงพระบรมศพรัชกาลที่ 9 เป็นต้น การมอบรางวัลดังกล่าว เพื่อเป็นการยกย่องเชิดชูเกียรติ และเป็นขวัญกําลังใจในการทําคุณประโยชน์ให้แก่ประชาชน สังคมและประเทศชาติ รวมทั้งเป็นต้นแบบแห่งการสร้างสรรค์ความดี อันพึงเป็นคุณลักษณะที่ดีแก่สังคมไทยสืบไป
รัฐบาลไทย-ข่าวทำเนียบรัฐบาล-นายกฯ ชื่นชมการพัฒนาผลิตภัณฑ์แปรรูปจากข้าวของกลุ่มเกษตรกร กรมการข้าววิจัยพัฒนาสุราแช่พื้นเมืองจากข้าวมะลินิลสุรินทร์ สาโทจากข้าวเหนียวดำลืมผัว สาโทจากข้าวกข41
วันอังคารที่ 11 กรกฎาคม 2566
11/07/2566
นายกฯ ชื่นชมการพัฒนาผลิตภัณฑ์แปรรูปจากข้าวของกลุ่มเกษตรกร กรมการข้าววิจัยพัฒนาสุราแช่พื้นเมืองจากข้าวมะลินิลสุรินทร์ สาโทจากข้าวเหนียวดําลืมผัว สาโทจากข้าวกข41
นายกฯ ชื่นชมการพัฒนาผลิตภัณฑ์แปรรูปจากข้าวของกลุ่มเกษตรกร กรมการข้าววิจัยพัฒนาสุราแช่พื้นเมืองจากข้าวมะลินิลสุรินทร์ สาโทจากข้าวเหนียวดําลืมผัว สาโทจากข้าวกข41
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ (11 ก.ค.66) เวลา 08.30 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เยี่ยมชมการจัดแสดงผลิตภัณฑ์แปรรูปจากข้าวของกลุ่มเกษตรกร โดยมี นายณัฏฐกิตติ์ ของทิพย์ อธิบดีกรมการข้าว พร้อมคณะผู้บริหาร ข้าราชการ และเจ้าหน้าที่กรมการข้าว เข้าร่วมการจัดแสดงผลิตภัณฑ์แปรรูปจากข้าวของกลุ่มเกษตรกรครั้งนี้ด้วย
โอกาสนี้ นายกรัฐมนตรี เยี่ยมชมผลิตภัณฑ์แปรรูปจากข้าวของกลุ่มเกษตรกร ซึ่งกระทรวงเกษตรและสหกรณ์ โดยกรมการข้าวได้ดําเนินงานด้านการพัฒนาผลิตภัณฑ์แปรรูปจากข้าว ตามนโยบายรัฐบาล เพื่อเพิ่มมูลค่าข้าวและเพิ่มรายได้ให้แก่กลุ่มเกษตรกรผู้ผลิตข้าว สอดคล้องความต้องการตลาด และสร้างความมั่นคงให้แก่เกษตรกรและชาวนาอย่างยั่งยืน ซึ่งปัจจุบันได้มีการพัฒนาผลิตภัณฑ์แปรรูปข้าวที่หลากหลายและเป็นไปอย่างต่อเนื่อง ทั้งที่เป็นอาหาร (Food) และไม่ใช่อาหาร (Non food) ได้แก่ ขนมขบเคี้ยว อาหาร เครื่องดื่ม และเครื่องสําอาง เป็นต้น
สําหรับผลิตภัณฑ์แปรรูปจากข้าวของกลุ่มเกษตรกรที่นํามาจัดแสดงครั้งนี้อาทิ 1) ผลิตภัณฑ์สุราแช่พื้นเมืองจากข้าวมะลินิลสุรินทร์ 2) สาโทจากข้าวเหนียวดําลืมผัว สาโทจากข้าวกข41 3)ผลิตภัณฑ์คุกกี้จากแป้งข้าวไรซ์เบอร์รี่ 4) ผลิตภัณฑ์ข้าวเกรียบข้าวฮางฟักทอง 5) ผลิตภัณฑ์กันแดดสําหรับผิวหน้าจากน้ํามันรําข้าวทับทิมชุมแพ 6) ผลิตภัณฑ์เครื่องสําอางจากน้ํามันรําข้าว (Cleansing Oil) 7) ผลิตภัณฑ์แชมพูสมุนไพรจากข้าวหอมกระดังงาและ 8) ผลิตภัณฑ์ขนมจีนอบแห้ง
ทั้งนี้ นายกรัฐมนตรี ได้ชื่นชมการขับเคลื่อนในการพัฒนาผลิตภัณฑ์แปรรูปจากข้าวของกลุ่มเกษตรกร ตามนโยบายรัฐบาล ซึ่งเกิดจากความร่วมมือของผู้ที่เกี่ยวข้องทุกภาคส่วนดําเนินการร่วมกันจนเกิดผลเป็นรูปธรรมมีผลิตภัณฑ์แปรรูปจากข้าวหลากหลายรูปแบบที่มีคุณภาพสอดคล้องกับความต้องการของตลาดและผู้บริโภค อย่างไรก็ตามเพื่อให้สามารถจําหน่ายผลิตภัณฑ์แปรรูปต่าง ๆ จากข้าวได้เพิ่มขึ้น ขอให้กรมการข้าว กระทรวงเกษตรและสหกรณ์ และหน่วยงานที่เกี่ยวข้องช่วยกันขยายช่องทางการตลาดทั้งในและต่างประเทศให้มากขึ้นและมีการพัฒนาผลิตภัณฑ์อย่างต่อเนื่อง รวมถึงการจําหน่ายผ่านช่องทางออนไลน์ ซึ่งจะสามารถเพิ่มรายได้และช่วยเหลือเกษตรกรได้มากขึ้น นอกจากนี้ นายกรัฐมนตรียังเน้นย้ําถึงกระบวนการผลิตในการแปรรูปผลิตภัณฑ์จากข้าวต้องดําเนินการโดยคํานึงไม่ให้ส่งผลกระทบต่อสิ่งแวดล้อมและชุมชนด้วย
รัฐบาลไทย-ข่าวทำเนียบรัฐบาล-ดีอีเอส เปิดการประชุมเชิงปฏิบัติการ “E-Transaction : A Key for Digital Competitiveness”
วันอังคารที่ 11 กรกฎาคม 2566
ดีอีเอส เปิดการประชุมเชิงปฏิบัติการ “E-Transaction : A Key for Digital Competitiveness”
ดีอีเอส เปิดการประชุมเชิงปฏิบัติการ “E-Transaction : A Key for Digital Competitiveness”
วันนี้ (7 ก.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมเชิงปฏิบัติการ ร่วมกับผู้เชี่ยวชาญจากสถาบัน Institute for Management Development (IMD) ประเทศสวิตเซอร์แลนด์ ในหัวข้อ E-Transaction: A Key Driver for Digital Competitiveness เพื่อให้ความรู้ (Knowledge Sharing) สร้างความรับรู้ (Awareness) รวมทั้งระดมความคิดเห็นในการขับเคลื่อนเพื่อยกระดับการเพิ่ม อันดับขีดความสามารถในการแข่งขันทางดิจิทัลของโลก (World Digital Competitiveness Ranking: WDCR) ให้แก่บุคลากรกลุ่มหน่วยงานเป้าหมายทั้งภาครัฐและเอกชน ซึ่งงานนี้จัดขึ้นโดย สํานักงานพัฒนาธุรกรรมทางอิเล็กทรอนิกส์ (สพธอ.) ณ ห้อง Fortune 1-2 โรงแรมแกรนด์ ฟอร์จูน ดินแดง กรุงเทพฯ
______________________
รัฐบาลไทย-ข่าวทำเนียบรัฐบาล-นายกฯ ชื่นชม อว. ให้ความสำคัญกับวิทยาศาสตร์ สร้างแรงจูงใจให้เด็กและเยาวชน ย้ำส่งเสริมวิทยาศาสตร์ประยุกต์ควบคู่วิทยาศาสตร์วิชาการ
วันอังคารที่ 11 กรกฎาคม 2566
11/07/2566
นายกฯ ชื่นชม อว. ให้ความสําคัญกับวิทยาศาสตร์ สร้างแรงจูงใจให้เด็กและเยาวชน ย้ําส่งเสริมวิทยาศาสตร์ประยุกต์ควบคู่วิทยาศาสตร์วิชาการ
นายกฯ ชื่นชม อว. ให้ความสําคัญกับวิทยาศาสตร์ สร้างแรงจูงใจให้เด็กและเยาวชน ย้ําส่งเสริมวิทยาศาสตร์ประยุกต์ควบคู่วิทยาศาสตร์วิชาการ เพื่อให้เด็กและเยาวชนสามารถนําความรู้ทางวิทยาศาสตร์มาใช้ในชีวิตประจําวัน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (11 กรกฎาคม 2566) เวลา 08.45 น. ณ โถงกลาง ตึกสันติไมตรี ทําเนียบรัฐบาล ศาสตราจารย์ นายแพทย์ ดร.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ผู้ช่วยศาสตราจารย์รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) พร้อมคณะผู้บริหารกระทรวงการอุดมศึกษา วิทยาศาสตร์ วิจัยและนวัตกรรม (อว.) เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อจัดกิจกรรมแสดงผลงานและประชาสัมพันธ์การประกวดและการส่งเสริมอุตสาหกรรมออกแบบของเล่น ที่จะเป็นการส่งเสริมจินตนาการและการเรียนรู้ในวิทยาศาสตร์ให้กับเด็กและเยาวชน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายธนกร วังบุญคงชนะ รัฐมนตรีประจําสํานักนายกรัฐมนตรี เข้าร่วมด้วย
นายกรัฐมนตรีเยี่ยมชมตัวอย่างผลงานและกิจกรรมของเล่นวิทยาศาสตร์ และผลการดําเนินกิจกรรม คาราวานวิทยาศาสตร์ ณ สาธารณรัฐประชาธิปไตยประชาชนลาว และ ราชอาณาจักรกัมพูชา พร้อมกับกล่าวชื่นชม อว. และทุกหน่วยงานที่เกี่ยวข้อง ที่ให้ความสําคัญกับวิทยาศาสตร์ ส่งเสริมการเรียนรู้ จัดการแข่งขัน เพื่อสร้างแรงจูงใจให้กับเด็กและเยาวชนสนใจวิทยาศาสตร์มากขึ้น ทั้งนี้นายกรัฐมนตรีเน้นย้ําให้มีการส่งเสริมวิทยาศาสตร์ประยุกต์ควบคู่ไปกับวิทยาศาสตร์วิชาการ เพื่อให้เด็กและเยาวชนสามารถนําความรู้ทางวิทยาศาสตร์มาใช้ต่อยอด แก้ไขปัญหาในชีวิตประจําวันได้ เพราะเด็กและเยาวชนในวันนี้ถือเป็นกําลังสําคัญในการพัฒนาประเทศให้มั่นคงและยั่งยืนในอนาคตต่อไป
น.ส.ทิพานัน กล่าวด้วยว่า สําหรับงานมหกรรมวิทยาศาสตร์และเทคโนโลยีแห่งชาติ ประจําปี 2566 ภายในงานจะมีการจัดการแข่งขันการพัฒนานวัตกรรมของเล่นวิทยาศาสตร์สู่ศตวรรษที่ 21 : บอกเล่าสุภาษิตด้วย Automata Toys ถือเป็นกิจกรรมการแข่งขันที่จะท้าทายนักออกแบบและผลิตของเล่นทั้งมือสมัครเล่นและมืออาชีพ เพื่อส่งเสริมการพัฒนาทักษะศตวรรษที่ 21 ให้กับเด็กและเยาวชนด้วยของเล่น Automata Toys โดยผสมผสานระหว่างวิทยาศาสตร์และศิลปะเข้าไว้ด้วยกัน รวมถึงการใช้ความรู้ทางวิศวกรรมและจินตนาการ เพื่อออกแบบและสร้างของเล่นที่สามารถเคลื่อนไหวตามกลไกที่ถูกออกแบบไว้ ทําให้ผู้เล่นได้สนุกสนานไปกับเรื่องราวของการเคลื่อนไหวนั้นไปพร้อมกับการเรียนรู้วิทยาศาสตร์อย่างเพลิดเพลิน โดยงานจะจัดขึ้นระหว่างวันที่ 11 - 20 สิงหาคม 2566 ณ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
รัฐบาลไทย-ข่าวทำเนียบรัฐบาล-ก.เกษตรฯ เตรียมความพร้อมสำหรับการจัดงาน Sustainability Expo 2023 (SX) ภายใต้หัวข้อหลัก "พอเพียง ยั่งยืน เพื่อโลก"
วันอังคารที่ 11 กรกฎาคม 2566
ก.เกษตรฯ เตรียมความพร้อมสําหรับการจัดงาน Sustainability Expo 2023 (SX) ภายใต้หัวข้อหลัก "พอเพียง ยั่งยืน เพื่อโลก"
ก.เกษตรฯ เตรียมความพร้อมสําหรับการจัดงาน Sustainability Expo 2023 (SX) ภายใต้หัวข้อหลัก "พอเพียง ยั่งยืน เพื่อโลก"
วันที่ 11 กรกฎาคม 2566 นายพีรพันธ์ คอทอง รองปลัดกระทรวงเกษตรและสหกรณ์ อนุญาตให้นางภาวินี ไชยสิทธิ์ ผู้อํานวยการสํานักสื่อสารองค์กร นางสาวมนุรดา พรชนะรักษ์ ผู้อํานวยการฝ่ายสร้างสรรค์และการสื่อสาร พร้อมด้วยผู้แทนจาก บริษัท ไทยเบฟเวอเรจ จํากัด (มหาชน) เข้าพบ เพื่อขอเชิญกระทรวงเกษตรและสหกรณ์ เข้าร่วมเป็นส่วนหนึ่งของงาน Sustainability Expo 2023 (SX 2023) ณ ห้องประชุม 134 กระทรวงเกษตรและสหกรณ์ สําหรับการจัดงาน Sustainability Expo 2023 (SX) ภายใต้หัวข้อหลัก "พอเพียง ยั่งยืน เพื่อโลก" ระหว่างวันที่ 29 กันยายน - 8 ตุลาคม 2566 ณ ศูนย์การประชุมแห่งชาติสิริกิติ์ โดยงาน SX 2023 คาดว่าจะมีผู้เข้าร่วมงาน ประมาณ 320,000 คน โดยมีกิจกรรมที่น่าสนใจ ได้แก่ การจัดนิทรรศการ กิจกรรมบนเวทีเพื่อแลกเปลี่ยนมุมมอง การเรียนรู้ การจําหน่ายอาหารและสินค้า Workshop สวนสนุกสําหรับเด็ก และกิจกรรมที่เชื่อมโยงระหว่างพื้นที่จัดงานกับสวนป่า โดยมีเป้าหมายเพื่อให้กลุ่มคนรุ่นใหม่มีกิจกรรมร่วมกันมุ่งเน้นสู่ความยั่งยืน ทั้งนี้ กระทรวงเกษตรและสหกรณ์เตรียมความพร้อมที่จะนําเสนอหัวข้อต่าง ๆในภาคเกษตรเพื่อไปแสดงในงานดังกล่าว ต่อไป
รัฐบาลไทย-ข่าวทำเนียบรัฐบาล-รองปลัดดีอีเอส ร่วมถกเวทีประชุมคณะกรรมการบริหารวิทยาลัยไปรษณีย์แห่งเอเซียและแปซิฟิก (APPU Governing Board: APPC GB)
วันจันทร์ที่ 10 กรกฎาคม 2566
รองปลัดดีอีเอส ร่วมถกเวทีประชุมคณะกรรมการบริหารวิทยาลัยไปรษณีย์แห่งเอเซียและแปซิฟิก (APPU Governing Board: APPC GB)
รองปลัดดีอีเอส ร่วมถกเวทีประชุมคณะกรรมการบริหารวิทยาลัยไปรษณีย์แห่งเอเซียและแปซิฟิก (APPU Governing Board: APPC GB)
นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะกรรมการบริหารประจําถิ่น(Local Excutive Committee:LEC)เพื่อพิจารณาร่างเอกสารวาระการประชุมคณะกรรมการบริหารวิทยาลัยไปรษณีย์แห่งเอเซียและแปซิฟิก(APPU Governing Board: APPC GB)โดยมีวาระการประชุมที่สําคัญดังนี้รับทราบผลการดําเนินงานของวิทยาลัยการไปรษณีย์แห่งเอเซียประจําปี2565 รับรู้รายได้และค่าใช้จ่ายประจําปี2565การบริหารจัดการของAPPCและการประมาณการรายได้ของ  ปี2566แผนงานและงบประมาณประจําปี2567กองทุนเงินสํารองส่วนงานฝึกอบรมการปรับปรุงหลักสูตรการฝึกอบรมและการแต่งตั้งผู้สอบบัญชีเป็นต้น ณAPPU
____________
รัฐบาลไทย-ข่าวทำเนียบรัฐบาล-รัฐ – เอกชน ร่วมมือจัด “TRIUP FAIR 2023” หนุน ผู้ประกอบการใช้ประโยชน์จากงานวิจัยและนวัตกรรม
วันอังคารที่ 11 กรกฎาคม 2566
รัฐ – เอกชน ร่วมมือจัด “TRIUP FAIR 2023” หนุน ผู้ประกอบการใช้ประโยชน์จากงานวิจัยและนวัตกรรม
.....
งาน “มหกรรมส่งเสริมการใช้ประโยชน์จากงานวิจัยและนวัตกรรม หรือ TRIUP FAIR 2023” เกิดขึ้นจากความร่วมมือของกระทรวงการอุดมศึกษา วิทยาศาสตร์ วิจัยและนวัตกรรม (อว.) ผนึกกําลังกับหน่วยงานภาคีเครือข่ายและภาคเอกชนนํา
.
จัดงานภายใต้ แนวคิด “Journey to Impact : เส้นทางจากงานวิจัยและนวัตกรรมสู่การยกระดับเศรษฐกิจและสังคมของประเทศ” มุ่ง 3 ประเด็นหลัก :
- การแพทย์และสุขภาพ
- เกษตรและอาหารมูลค่าสูง
- Net Zero Emission
.
โดยเป็นการเปิดพื้นที่ให้ผู้ประกอบการภาคเอกชนได้พบกับผลงานวิจัยและนวัตกรรมที่ใช้ได้จริงกว่า 300 ผลงาน ซึ่งสามารถต่อยอดเชิงพาณิชย์ รวมทั้งเปิดพื้นที่ทํา Business Matching อีกด้วย
.
ทั้งนี้ “TRIUP FAIR 2023” จัดขึ้นระหว่างวันที่ 18 - 19 ก.ค. 66 ณ Royal Paragon Hall ชั้น 5 ศูนย์การค้าสยามพารากอน ผู้ที่สนใจเข้าร่วมงาน สามารถลงทะเบียนเข้าร่วมงาน นัดหมายเจรจาธุรกิจ และนัดหมายขอคําปรึกษา ได้ที่www.triupfair.net
.
อ่านเพิ่มเติม คลิก >>https://www.thaigov.go.th/news/contents/details/70126
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.แรงงาน มอบกรมพัฒน์ฯ จับมือภาคีเครือข่าย 45 หน่วยร่วมพัฒนา SME ด้วยระบบข้อมูล
วันอังคารที่ 11 กรกฎาคม 2566
รมว.แรงงาน มอบกรมพัฒน์ฯ จับมือภาคีเครือข่าย 45 หน่วยร่วมพัฒนา SME ด้วยระบบข้อมูล
รัฐมนตรีว่าการกระทรวงแรงงาน นายสุชาติ ชมกลิ่น มอบกรมพัฒนาฝีมือแรงงานร่วมลงนามบันทึกข้อตกลงความร่วมมือการพัฒนาข้อมูลกลางเพื่อบูรณาการการส่งเสริม SME (Web Portal) ระหว่างสํานักงานส่งเสริมวิสาหกิจขนาดกลางและขนาดย่อม และหน่วยงานเครือข่ายอีก 45 แห่ง เพิ่มช
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม MIND ลงพื้นที่ ธพว.อุบลราชธานี แนะแนวทางการบริหารลูกค้าอย่างมีประสิทธิภาพ พร้อมบูรณาการความร่วมมือกับหน่วยงานที่เกี่ยวข้อง
วันอังคารที่ 11 กรกฎาคม 2566
11/07/2566
ปลัดฯ ณัฐพล นําทีม MIND ลงพื้นที่ ธพว.อุบลราชธานี แนะแนวทางการบริหารลูกค้าอย่างมีประสิทธิภาพ พร้อมบูรณาการความร่วมมือกับหน่วยงานที่เกี่ยวข้อง
ปลัดฯ ณัฐพล นําทีม MIND ลงพื้นที่ ธพว.อุบลราชธานี แนะแนวทางการบริหารลูกค้าอย่างมีประสิทธิภาพ พร้อมบูรณาการความร่วมมือกับหน่วยงานที่เกี่ยวข้องเพื่อขยายฐานและการส่งต่อลูกค้า
วันที่ 9 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม (ชปอ.) และผู้บริหารจากหน่วยงานส่วนกลาง ลงพื้นที่ตรวจเยี่ยมและให้กําลังใจแก่เจ้าหน้าที่ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาอุบลราชธานี (ธพว.อุบลราชธานี) โดยมี นายนํายศ ลักษณะงาม ผู้อํานวยการภาค 4 นางสาวอภิรดี นามมุงคุณ รองผู้อํานวยการ ผู้จัดการเขต 14 พร้อมด้วยเจ้าหน้าที่ ธพว.อุบลราชธานี ให้การต้อนรับ ณ ธพว.อุบลราชธานี ถนนชยางกูร ตําบลในเมือง อําเภอเมืองอุบลราชธานี จังหวัดอุบลราชธานี
ธพว.อุบลราชธานี ได้รายงานแนวทางการดําเนินงานของพื้นที่ภาค 4 ในสาขาต่าง ๆ ทั้งการหาลูกค้า การทําการตลาดที่มุ่งเป้าไปที่ลูกค้ากลุ่ม A- และ B ซึ่งมีวิธีบริหารจัดการความเสี่ยงเพื่อให้ NPL น้อยที่สุดอย่างมีประสิทธิภาพ รวมถึงการดูแลลูกค้ากลุ่มลูกค้าเดิม ที่ได้รับผลกระทบจากสถานการณ์โควิด-19 และน้ําท่วมเมื่อปีที่ผ่านมา ด้วยการพัฒนาองค์ความรู้และให้คําปรึกษาแนะนําในการดําเนินธุรกิจ นอกจากนี้ ยังได้ให้ข้อเสนอแนะในการพัฒนาให้เจ้าหน้าที่ของ ธพว. เพิ่มพูนองค์ความรู้ในเชิงลึกด้านอุตสาหกรรมสาขาต่าง ๆ เพื่อให้สามารถเข้าใจกระบวนการผลิตได้อย่างแท้จริง สําหรับนําไปเป็นข้อมูลในการวิเคราะห์สินเชื่อได้อย่างถูกต้องมากขึ้น รวมถึงการจัดตั้งคณะทํางานร่วมกันระหว่างหน่วยงานที่เกี่ยวข้อง เพื่อให้มีการส่งต่อลูกค้า และการประชาสัมพันธ์บริการต่าง ๆ ร่วมกัน ขณะที่ในด้านการกําหนดดอกเบี้ยของธนาคาร ควรให้มีการขยับขึ้นแบบขั้นบันได เพื่อไม่ให้ลูกค้าตกใจกับดอกเบี้ยที่เพิ่มสูงขึ้น
ทั้งนี้ ปลัดกระทรวงอุตสาหกรรม ได้มอบนโยบายให้ ธพว.อุบลราชธานี มีการบูรณาการร่วมกับหน่วยงานของกรมส่งเสริมอุตสาหกรรม เพื่อหาวิธีการทํางานร่วมกันอย่างสอดประสาน เป็นเนื้อเดียวกัน ทั้งในด้านกลไกการพัฒนาผู้ประกอบการ ตามแนวคิดเติมทุนคู่การพัฒนา การให้บริการสินเชื่อต่าง ๆ ของ ธพว. กองทุนพัฒนาเอสเอ็มอีตามแนวประชารัฐ และดีพร้อมเปย์ นอกจากนี้ ได้ฝากให้ ธพว. ให้ความรู้กับลูกค้าที่ไม่ผ่านเกณฑ์การปล่อยสินเชื่อ ว่ามีสาเหตุมาจากอะไร เพราะอะไร เพื่อให้ลูกค้านําความรู้ไปปรับปรุงแก้ไขและกลับมาขอสินเชื่อได้ใหม่ในโอกาสต่อไป
รัฐบาลไทย-ข่าวทำเนียบรัฐบาล-รมว.เฮ้ง ห่วงเหตุคานปูนอาคารเรียน ย่านบึงกุ่ม ถล่มทำลูกจ้างเสียชีวิตและบาดเจ็บ สั่งกรมสวัสดิฯ ลงพื้นที่ตรวจสอบ-สปส.เร่งตามสิทธิพึงได้รับทันที
วันอาทิตย์ที่ 16 กรกฎาคม 2566
16/07/2566
รมว.เฮ้ง ห่วงเหตุคานปูนอาคารเรียน ย่านบึงกุ่ม ถล่มทําลูกจ้างเสียชีวิตและบาดเจ็บ สั่งกรมสวัสดิฯ ลงพื้นที่ตรวจสอบ-สปส.เร่งตามสิทธิพึงได้รับทันที
รมว.เฮ้ง ห่วงเหตุคานปูนอาคารเรียน ย่านบึงกุ่ม ถล่มทําลูกจ้างเสียชีวิตและบาดเจ็บ สั่งกรมสวัสดิฯ ลงพื้นที่ตรวจสอบ-สปส.เร่งตามสิทธิพึงได้รับทันที
รมว. แรงงานห่วงลูกจ้างประสบอุบัติเหตุคานปูนอาคารเรียนหลังวัดบางเตย ย่านบึงกุ่ม กทม. ที่กําลังก่อสร้างถล่มทับร่างคนงานเสียชีวิต 1 ราย บาดเจ็บ 1 ราย สั่งการกรมสวัสดิการและคุ้มครองแรงงาน (กสร.) ลงพื้นที่ตรวจสอบหาสาเหตุการเกิดอุบัติเหตุ และให้สํานักงานประกันสังคมเร่งดําเนินการสิทธิประโยชน์ที่พึงได้รับตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนเสนอข่าวคานปูนอาคารเรียนที่กําลังก่อสร้างถล่มทับคนงาน เสียชีวิต 1 ราย บาดเจ็บ 1 รายนั้น ผมได้สั่งการให้กรมสวัสดิการและคุ้มครองแรงงาน (กสร.) ลงพื้นที่ร่วมกับสํานักงานประกันสังคม (สปส.) และกรมการจัดหางาน (กกจ.) ตรวจสอบสาเหตุของการเกิดอุบัติเหตุครั้งนี้ เบื้องต้น พนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 4 (สรพ.4) พร้อมด้วยศูนย์ความปลอดภัยในการทํางานเขต 12 (ศปข.12) รายงานว่า เมื่อวันที่ 15 กรกฎาคม 2566 เวลา 14.30 น. ได้เกิดเหตุคานปูนถล่มในระหว่างการก่อสร้างศูนย์เด็กเล็กก่อนเกณฑ์ บริเวณวัดบางเตย แขวงคลองกุ่ม เขตบึงกุ่ม กรุงเทพฯ โดยเป็นการก่อสร้างอาคารเรียนความสูง 2 ชั้น ซึ่งคานปูนที่ถล่มเป็นระเบียงกันสาดอยู่ระหว่างชั้นที่ 1 และชั้นที่ 2 หล่นจากความสูงประมาณ 5 เมตร ทับคนงานก่อสร้างด้านล่าง มีผู้เสียชีวิตในที่เกิดเหตุ จํานวน 1 ราย คือ นายกะลา อายุ 27 ปี ชาวเมียนมา และได้รับบาดเจ็บ จํานวน 1 ราย คือ นายอูม่า อายุ 26 ปี ชาวเมียนมา นําส่งโรงพยาบาลนพรัตน์เป็นที่เรียบร้อยแล้ว ผมได้สั่งการให้ สปส.เร่งให้ความช่วยเหลือตามสิทธิประโยชน์ต่าง ๆ ที่ผู้บาดเจ็บ และครอบครัวผู้เสียชีวิตพึงได้รับตามกฎหมาย ทั้งนี้ ผมต้องขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทํางานและกฎกระทรวงที่เกี่ยวข้องอย่างเคร่งครัด เพื่อป้องกันการสูญเสียที่เกิดจากอุบัติเหตุหรืออุบัติภัยจากการทํางาน
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจความปลอดภัย สรพ.4 และ ศปข.12 ลงพื้นที่ตรวจสอบและจะเชิญนายจ้าง ผู้ที่เกี่ยวข้องมาพบเพื่อสอบข้อเท็จจริงเพิ่มเติม ว่า มีการฝ่าฝืนหรือไม่ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับนั่งร้านและค้ํายัน พ.ศ.2564 และกฎกระทรวงกําหนดมาตรฐานในการบริหาร จัดการ และดําเนินการ ด้านความปลอดภัย อาชีวอนามัย และสภาพแวดล้อม ในการทํางานเกี่ยวกับงานก่อสร้าง พ.ศ. 2564 หรือไม่ หากพบว่ามีการฝ่าฝืนหรือปฏิบัติไม่ถูกต้องจะดําเนินการตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-​รองปลัดเกษตรฯ ร่วมกิจกรรมมอบต้นไม้เพื่อเฉลิมพระเกียรติฯ
วันอาทิตย์ที่ 16 กรกฎาคม 2566
​รองปลัดเกษตรฯ ร่วมกิจกรรมมอบต้นไม้เพื่อเฉลิมพระเกียรติฯ
​รองปลัดเกษตรฯ ร่วมกิจกรรมมอบต้นไม้เพื่อเฉลิมพระเกียรติฯ
วันที่ 16 กรกฎาคม 2566 เวลา 8:30 น. รองปลัดกระทรวงเกษตรและสหกรณ์ (นายพีรพันธ์ คอทอง) ได้รับมอบหมายเป็นผู้แทนกระทรวงเกษตรและสหกรณ์ เข้าร่วมกิจกรรมมอบต้นไม้เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566 ณ ชุมชนประชาร่วมใจ 1 เขตจตุจักร กรุงเทพมหานคร โดยมีนายจรัลธาดา กรรณสูต องคมนตรี และประธานกรรมการมูลนิธิสวนสมเด็จพระนางเจ้าสิริกิติ์ฯ เป็นประธานในพิธี
โดยภายในงานมีกิจกรรมดังนี้ 1. การชมนิทรรศการ พัฒนาพื้นที่ ภายใต้แนวคิด “สวนหน้าบ้าน” ของชุมชนที่สะท้อนวิถีริมคลอง 2. การมอบอุปกรณ์กีฬาให้แก่ชุมชนฯ และ 3. การปลูกต้นไม้ในกระถางสวนครัว และการบํารุงดิน เพื่อมอบให้แก่ชุมชนฯ
รัฐบาลไทย-ข่าวทำเนียบรัฐบาล-รองโฆษก นางสาวรัชดาฯ เผยนายกฯ เชื่อมั่นทุกการทำงานที่ผ่านมาส่งผลให้ไทยครองอันดับ 1 ส่งออกผลไม้ไทยไปจีน มีส่วนแบ่งในตลาดผลไม้ของจีนถึงร้อยละ 41.3
วันอาทิตย์ที่ 16 กรกฎาคม 2566
16/07/2566
รองโฆษก นางสาวรัชดาฯ เผยนายกฯ เชื่อมั่นทุกการทํางานที่ผ่านมาส่งผลให้ไทยครองอันดับ 1 ส่งออกผลไม้ไทยไปจีน มีส่วนแบ่งในตลาดผลไม้ของจีนถึงร้อยละ 41.3
รองโฆษก นางสาวรัชดาฯ เผยนายกฯ เชื่อมั่นทุกการทํางานที่ผ่านมาส่งผลให้ไทยครองอันดับ 1 ส่งออกผลไม้ไทยไปจีน มีส่วนแบ่งในตลาดผลไม้ของจีนถึงร้อยละ 41.3 รัฐบาลเตรียมแผนกระจายสินค้าไปยังตลาดจีนเป็นรายมณฑล
วันที่ 16 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้รับทราบว่า ไทยเป็นแหล่งนําเข้าผลไม้อันดับ 1 ของจีน และมีส่วนแบ่งในตลาดผลไม้ของจีนถึงร้อยละ 41.3 สะท้อนศักยภาพสินค้าไทย พร้อมแนะผู้ประกอบการคงคุณภาพ มาตรฐานของผลไม้ เตรียมความพร้อมเพื่อส่งออกไปยังตลาดจีนในรายมณฑล รวมถึงตลาดอื่น ๆ ที่น่าสนใจเพิ่มเติม
รองโฆษกประจําสํานักนายกรัฐมนตรี กล่าวว่า สํานักงานนโยบายและยุทธศาสตร์การค้า (สนค.) กระทรวงพาณิชย์ เผยว่า ไทยถือเป็นอันดับ 1 ในการส่งออกผลไม้ไปยังจีน โดยในปี 2565 ไทยมีส่วนแบ่งในตลาดผลไม้ของจีนถึงร้อยละ 41.3 ซึ่งปัจจุบันสํานักงานศุลกากรจีน (GACC) อนุญาตให้นําเข้าผลไม้จากไทยกว่า 22 ชนิด ได้แก่ มะขาม น้อยหน่า มะละกอ มะเฟือง ฝรั่ง เงาะ ลองกอง ละมุด เสาวรส ส้มเปลือกล่อน ส้ม ส้มโอ สับปะรด กล้วย มะพร้าว ขนุน ลําไย ทุเรียน มะม่วง ลิ้นจี่ มังคุด และชมพู่ โดยผลไม้สดที่ไทยครองตลาดสําคัญในจีน ได้แก่ ทุเรียน ส่วนแบ่งการตลาดร้อยละ 95.3 ลําไย ร้อยละ 99.3 มังคุด ร้อยละ 86.8 มะพร้าว ร้อยละ 69.2 น้อยหน่า ร้อยละ 100 ชมพู่ ร้อยละ 100 และเงาะ ร้อยละ 82.4
ด้วยนโยบายการทํางานเชิงรุกของรัฐบาล จุดเด่นทางด้านคุณภาพและรสชาติของผลไม้ไทย ทําให้ผลไม้ไทยมีส่วนแบ่งทางการตลาด และเป็นที่ต้องการในต่างประเทศอย่างมาก ถือเป็นโอกาสสําคัญของเกษตรกรและผู้ประกอบการของไทยในการพัฒนาคุณภาพ กระบวนการผลิต การจัดการเพื่อการส่งออกผลไม้ไทย รวมถึงรัฐบาลผลักดันนโยบายการกระจายตลาด ลดความเสี่ยงในการพึ่งพาตลาดเดียว โดยกระจายตลาดส่งออกผลไม้ไปยังตลาดใหม่ ๆ ที่มีกําลังซื้อ และขยายตลาดลงสู่ระดับมณฑลของจีนให้มากขึ้น ซึ่งจะมีส่วนช่วยให้ผลไม้ไทยเข้าสู่ตัวเมืองชั้นในของจีนมากขึ้น
“โดยนายกรัฐมนตรีเน้นย้ําให้รักษาคุณภาพ มาตรฐานด้านสุขอนามัย ความปลอดภัย และคุณภาพของผลไม้ โดยสั่งการอย่างต่อเนื่องให้ส่งเสริมและผลักดันการส่งออกสินค้าทั้งตลาดในประเทศและต่างประเทศ พร้อมส่งเสริมผู้ประกอบการไทยเพื่อหาช่องทางการส่งออกที่มีศักยภาพเพิ่มเติม ให้สอดรับกับความต้องการของผู้บริโภค เพื่อนําเสนอสินค้าไทยให้เป็นที่รู้จัก เพิ่มส่วนแบ่งทางการตลาด และเพิ่มมูลค่าทางการค้าให้กับประเทศต่อไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ไทย-เกาหลีใต้ ลงนาม MOU จัดส่งแรงงานเกษตรตามฤดูกาล
วันจันทร์ที่ 17 กรกฎาคม 2566
17/07/2566
ไทย-เกาหลีใต้ ลงนาม MOU จัดส่งแรงงานเกษตรตามฤดูกาล
วันเสาร์ที่ 1 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงานเดินหน้าขยายตลาดแรงงานไทยในต่างประเทศ
โดยลงนามบันทึกความเข้าใจด้านการจัดส่งแรงงานภาคเกษตรตามฤดูกาล
ร่วมกับเมืองท้องถิ่นของสาธารณรัฐเกาหลีเพื่อขยายตลาดแรงงานวีซ่าชนิด E-8 หรือ แรงงานตามฤดูกาล
ซึ่งจะส่งผลให้แรงงานไทยสามารถไปทํางานที่สาธารณรัฐเกาหลีได้ง่ายขึ้นและได้รับข้อยกเว้นบางประการ เช่น
ไม่ต้องทดสอบภาษาเกาหลี ไม่เสียค่าใช้จ่ายในการดําเนินการเพิ่มเติมนอกจากค่าจัดส่งแรงงานพื้นฐาน ทั้งนี้
แรงงานไทยที่จะไปต้องมีคุณสมบัติเบื้องต้น คือ สัญชาติไทย อายุ 25 – 45 ปี
ขึ้นทะเบียนเป็นเกษตรกรหรือมีประสบการณ์งานเกษตร 1 ปีขึ้นไป
ผู้สนใจติดตามข่าวสารได้ที่เว็บไซต์ของกรมการจัดหางาน หรือสายด่วนกระทรวงแรงงาน โทร 1506 กด 2
กรมการจัดหางาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี